Karin Kase
Karin Kase (neiuna Karin Palo, sündinud 3. märtsil 1982 Tallinnas) on eesti suhtekorraldaja, väitlustreener ja ajakirjanik. Ta lõpetas 2005. aastal Tartu Ülikooli bakalaureuseõppe ja 2011. aastal magistriõppe ajakirjanduse erialal. Ta on töötanud ajakirjanikuna Tartu Linnalehes ja raadios Elmar, pressiesindajana Tartu linnavalitsuses ning kommunikatsioonijuhi ja suhtekorraldajana Sihtasutuses Archimedes ja Siseministeeriumis. 2018. aastast oli Karin Kase Bolti Ida-Euroopa ja 2020. aastast on Bolti globaalne kommunikatsioonijuht. Tema abikaasa on Kajar Kase.